فلسطین لیکلرنینگ قیرغین ایتیلیشی دایره سیده 8 آی لیک چقه لاق هم جان بیردی
شهید بولگن فلسطین لیکلرنینگ سانی 62 کیشی گه باردی.
اسرائیل عسکرلری نینگ، غزه حدودیده، امریکا قوشمه ایالتلری نینگ بویوک ایلچی لیگی نینگ بیت المقدس گه کوچیریلیشی گه ناراضی لیک کورستیش و نکبه (بویوک فلاکت) نینگ 70 – ییل لیگینی نشانله ماقچی بولگن تینچ اهالی گه فیر قیلیشی باعث شهید بولگن فلسطین لیکلرنینگ سانی 62 کیشی گه باردی.
فلسطین ساغلیقنی سقلش وزیرلیگی تامانیدن بیریلگن بیاناتده، اسرائیل عسکرلری نینگ توناو کون 51 یاشده گی ناصر احمد غراب آتیده گی تینچ اهالینی هم شهید ایتگن لیگی بیلدیریلدی.
حادثه ده یره لنگنلر سانی 2 مینگ 770 کیشی گه بارگن.
مذکور بیاناتده، شهیدلردن 8 کیشی نینگ 18 یاشدن کیچیک ایکن لیگی، یره لنگنلردن 225 کیشی نینگ باله لر و 86 کیشی نینگ خاتین – قیز ایکن لیگی قید ایتیلدی.
خوددی شو قتل عامده لیلا آتیده گی 8 آی لیک چقه لاق نینگ هم زهرلی گازدن اولگن لیگی بیلدیریلدی.
azb_Arab azb_Arab azb_Arab azb_Arab azb_Arab azb_Arab pes_Arab